10 กุมภาพันธ์ 2568

ภาพข่าวประชาสัมพันธ์

**รัฐมนตรีฯ เผ่าภูมิ ลงพื้นที่ จ.ชลบุรี เยี่ยมชื่นชมผู้ประกอบการเอสเอ็มอี**

**ต้นแบบความสำเร็จ SME D Bank สนับสนุนเงินทุนคู่พัฒนาเติมเต็มเศรษฐกิจไทย**

**นายเผ่าภูมิ โรจนสกุล** รัฐมนตรีช่วยว่าการกระทรวงการคลัง พร้อมคณะ ลงพื้นที่ตรวจเยี่ยมชมกิจการของผู้ประกอบการเอสเอ็มอีในพื้นที่จังหวัดชลบุรี ซึ่งเป็นผู้ประกอบการที่**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank**  ให้การสนับสนุนผ่านบริการด้าน “การเงิน” ควบคู่ “การพัฒนา” มีส่วนช่วยให้ธุรกิจเติบโตและก้าวสู่ความสำเร็จ และสามารถส่งต่อประโยชน์ไปสู่ชุมชนและท้องถิ่น นับเป็นต้นแบบการทำงานควบคู่กันระหว่างผู้ประกอบการเอสเอ็มอีกับสถาบันการเงินเฉพาะกิจของรัฐภายใต้กำกับกระทรวงการคลังที่มีส่วนร่วมช่วยเติมเต็มระบบเศรษฐกิจไทยให้เข้มแข็งอย่างยั่งยืน โดยมี**นายพิชิต มิทราวงศ์** กรรมการผู้จัดการ SME D Bank พร้อมผู้บริหารธนาคาร ให้การต้อนรับ และพาเยี่ยมชม ได้แก่ ร้าน **“ท๊อฟฟี่เค้กชลบุรี”** (Toffee Cake Chonburi) ธุรกิจขนมของฝากชื่อดังประจำท้องถิ่น ช่วยส่งเสริมการท่องเที่ยวและจ้างงานในพื้นที่โรงแรม **"ZUWALA"** โดดเด่นด้วยแนวคิดเป็นมิตรต่อสิ่งแวดล้อม **“ป้าบุญคาเฟ่”** สร้างกระแสแลนด์มาร์คการท่องเที่ยวท้องถิ่น **"เค.เอ็ม.พี. ไบโอเทค"** ผู้ผลิตและจำหน่ายโพรไบโอติกส์สายพันธุ์ไทยรายแรกของประเทศ และ **"แหลมฉบัง อิมเม็กซ์"** ธุรกิจด้านผลิตไม้ครบวงจร ต่อยอดสู่การใช้พลังงานทางเลือกตอบโจทย์โลกอนาคต ณ จังหวัดชลบุรี เมื่อวันที่ 8 กุมภาพันธ์ 2568 ที่ผ่านมา